Zaľahnuté uši
Dobrý deň, viem,ze sa to tu už každý pýtal milionkrát, len sa mi nechce hľadať moja situácia :) som v 9 mesiaci tehotenstva.Máme celá rodina covid q ja mam straaašne zaľahnuté v ušiach..dávam si burow kvapky avšak to moc nepomáha..v noci mam také tlaky v hlavez tých uší, že sa mi nedá spať. Ďakujem
Dobrý deň,
ďakujeme za Vašu otázku.
Zaľahnutie v ušiach môže mať viacero príčin. Ušná instilácia Burrow sa pre svoj sťahujúci účinok používa pri liečbe zápalových ochorení vonkajšieho zvukovodu. V prípade, že zaľahnutie spôsobil nahromadený ušný maz, je možné použiť sprej
Aqua clean
. Pri ušnej mazovej zátke sa vstrekne 1 dávka roztoku do ucha (u dospelých poďla potreby aj viac) a nechá sa pôsobiť 10 minút. Podľa potreby je možné proces zopakovať. Následne sa obsach nechá vytiecť a opatrne utrie. Pri aplikácii roztoku cítiť praskanie vo zvukovode, ktoré potvrdzuje účinok prípravku. So zaľahnutím sa taktiež veľmi často stretávame pri nádche, ktorú môže sprevádzať opuch Eustachovej trubice. Na jeho liečbu je vhodná kombinácia liekov Nasivin a Sinupret, ktoré je však možné u tehotných žien podávať po porade s ošetrujúcim lekárom. Preto pri nedostatočnom účinku instilácie Burrow Vám odporúčam sa s Vašimi ťažkosťami poradiť s lekárom.
Prajem skorú úľavu od ťažkostí.
S pozdravom
PharmDr. Veronika Kiabová